open-index/open-wikipedia-markdown huggingface dataset:
יצחק אינצ'י

**יצחק אינצ'י (עינצ'י)** (נולד ב-2 בנובמבר 1949) הוא כדורגלן עבר ישראלי, שהיה מהבולטים בשחקני הפועל חיפה בשנות ה-70 של המאה ה-20.

## ביוגרפיה

אינצ'י נולד בבגדאד שבעיראק, ובגיל שנה עלה עם משפחתו לישראל. הוא החל לשחק כדורגל במחלקת הנוער של הפועל חיפה, שם היה מלך השערים. ב-1967 העלה אותו המאמן דוד פרקש לבוגרים וכבר במשחק הבכורה שלו הבקיע שער לרשתו של יצחק ויסוקר, שוער הפועל פתח תקווה ונבחרת ישראל. ב-1968 זומן אינצ'י לסגל נבחרת הנוער שהתכוננה לאליפות אסיה בבנגקוק. אינצ'י הוצב כקיצוני ימני ובעונת 1969/1970 היה  התגלית של הקבוצה. כשהגיע לקבוצה המאמן הגרמני אובה קלימצ'בסקי ב-1971 הוא העביר את אינצ'י לשחק בקישור.

אינצ'י הצטיין בתפקידו החדש ותפס מקום של קבע במרכז השדה של הפועל חיפה לצידם של הכוכבים הגדולים באותה התקופה, איציק אנגלנדר ואלי לוונטל. הוא התבלט ביכולתו המקצועית ואופיו הנוח ונודע בחוש ההומור שלו. לאחר שכבש שער ניצחון מול מכבי תל אביב ב-1972, הכותרת למחרת בעיתון חדשות הספורט הייתה "ניצחון בקוטר אינצ'י". משחק המילים עם שם המשפחה של יצחק הפך מאותו הרגע למעין שם "חצי רשמי" כאשר עד עצם היום הזה, יצחק מוכר בשם "אינצ'י" ולא בשמו האמיתי "עינצ'י". ב-1973 הוא זומן לנבחרת העתודה. ב-1974 נכנס אינצ'י כמחליף במשחק גמר גביע המדינה מול הפועל פתח תקווה. בהארכה הוא חלף על פני שני שחקנים ובישל ליוסי ליפשיץ את שער הניצחון שהביא להפועל חיפה את הגביע השלישי בתולדותיה. בעונה שלאחר מכן היה אינצ'י שותף לעונה מצוינת של הקבוצה אותה סיימה במקום השני בליגה.

במחזור האחרון של עונת 1975/1976 נפצע אינצ'י בדרבי החיפאי לאחר תיקול עם ישעיהו שווגר ונותח בברכו. בעונה שלאחר מכן הוא התקשה להתאושש מהפציעה הקשה וישב רוב הזמן על הספסל. גם בעונת 1977/1978 הוא מעט לשחק וחזר להרכב לקראת סוף העונה. ב-1979 הקבוצה עברה תהליך של הצערה ואינצ'י שהיה השחקן הוותיק בקבוצה הרגיש שהגיע זמנו לעזוב לאחר 13 עונות בקבוצה הבוגרת של הפועל חיפה. באמצע אותה עונה הוא עבר להפועל עכו ובסיומה פרש סופית.

לאחר פרישתו אינצ'י אימן את קבוצת הנוער של הפועל חיפה בעונת 1984/1985. בתפקיד זה העלה את טל בנין מקבוצת הנערים לקבוצת הנוער. במקביל המשיך לעבוד ב"שקמונה", חברה ממשלתית-עירונית לשיקום הדיור בחיפה. בחברה זו החל לעבוד עוד בתקופתו ככדורגלן, התקדם בסולם הדרגות ואף התמנה לסמנכ"ל החברה.

## קישורים חיצוניים
* יצחק אינצ'י באתר הוויקי של הפועל חיפה
* ראיון עם יצחק אינצ'י באתר הר הגעש באדום
* חדשות הספורט, 12 במרץ 1972 בארכיון ההתאחדות לכדורגל
* 

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חיפה: כדורגלנים
קטגוריה:כדורגלני הפועל חיפה
קטגוריה:כדורגלני הפועל עכו
קטגוריה:ישראלים ילידי עיראק
קטגוריה:עולים לאחר קום המדינה: 1948–1950
קטגוריה:ישראלים שנולדו ב-1949
יחסי מדגסקר–ספרד

**יחסי מדגסקר–ספרד** הם היחסים הדיפלומטיים הרשמיים שבין **[[מדגסקר|רפובליקת מדגסקר]]** לבין **[[ספרד|ממלכת ספרד]]**.

## היסטוריה
היחסים הדיפלומטיים הרשמיים שבין רפובליקת מדגסקר לבין ממלכת ספרד הם יחסים דיפלומטיים מלאים. היחסים הדיפלומטיים שבין שתי המדינות כוננו ב-25 במרץ 1966.

תחומי שיתופי הפעולה העיקריים שבין שתי המדינות הם: עזרה בפיתוח מדגסקר של ספרד, וזאת אף על פי שמדגסקר אינה מדינה מועדפת בתוכנית הפיתוח הספרדית המיועדת לאפריקה, דיג, מכיוון שמדגסקר היא חלק מהדרך של הדייגים הספרדים באוקיינוס ההודי והמלחמה נגד הפיראטים.

ב-20 באפריל 2008, הספינה הספרדית "פלאיה דה באקיו", שחלק מהצוות שלה היה בעל אזרחות מדגסקרית, נתפסה על ידי פיראטים סומלים על יד חופי המדינה. מדגסקר ביקשה מספרד עזרה בשחרור הספינה, והיא שוחרר כעבור שבעה ימים (27 באפריל 2008). ב-2009, מקרה דומה קרה לספינה הספרדית "אלקרנה" והצוות שוחרר במלואו. ספרד מימנה עד 2012 הרצאות באוניברסיטת אנטננריבו.

## נציגויות דיפלומטיות
* ספרד אינה מיוצגת במדגסקר בדרג השגרירות. ספרד מיוצגת במדגסקר בדרג הקונסולרי באמצעות קונסוליה רשמית שהיא מחזיקה באנטננריבו, בירת המדינה. ספרד האמינה את שגרירותה שבפרטוריה, בירת דרום אפריקה, על מדגסקר.
* מדגסקר אינה מיוצגת בספרד בדרג השגרירות. מדגסקר מיוצגת בספרד בדרג הקונסולרי באמצעות קונסוליה רשמית שהיא מחזיקה בברצלונה. מדגסקר האמינה את שגרירותה שבפריז, בירת צרפת, על ספרד.

## קישורים חיצוניים
* Ficha de Madagascar, אתר משרד החוץ של ספרד

## הערות שוליים

קטגוריה:ערכים ללא קטגוריות פיזיות - יחסי חוץ
אהבה מריקוד ראשון

**אהבה מריקוד ראשון** (באנגלית: **Finding Your Feet**) הוא סרט קומדיה רומנטית משנת 2017 בבימויו של ריצ'רד לונקריין ולפי תסריט מאת ניק מורקרופט ומג לאונרד. בסרט מככבים אימלדה סטונטון, טימותי ספול, סיליה אימרי, ג'ואנה לאמלי ודייוויד היימן. ב-23 בפברואר 2018 יצא הסרט לאקרנים בממלכה המאוחדת.

## תקציר עלילה
כאשר ליידי סנדרה אבוט (אימלדה סטונטון) מגלה שמייק (ג'ון סשנס), בעלה זה שלושים וחמש שנה, בוגד בה עם חברתה פמלה (ג'וזי לורנס), היא מחפשת מקלט בלונדון אצל אחותה הגדולה אליזבת', המכונה ביף (סיליה אימרי). סנדרה מרגישה כמו דג מחוץ למים לצדה של אחותה המשוחררת, המדברת גלויות, והיוצאת לדייטים באופן סדרתי, החיה בדירה שיכון של העירייה. אבל ההבדל ביניהן זה בדיוק מה שסנדרה הייתה צריכה, באי רצון מופגן היא נותנת לביף לגרור אותה לחוג הריקודים שבה היא פוגשת את החברים של אחותה, צ'ארלי (טימותי ספול), ג'קי (ג'ואנה לאמלי) וטד (דייוויד היימן). חבורה זאת של אנשים צבעוניים, אנרגטיים ומתריסים מראה לסנדרה שגירושים יכולים להיות התחלה של אהבה חדשה.

צ'ארלי מתגורר בסירה צרה העוגנת בנהר, לאחר שנאלץ למכור את ביתו כדי לשלם עבור דיור מוגן לאשתו לילי (שאן תומאס), החולה במחלת אלצהיימר. הוא אומר לסנדרה שיום אחד הוא יחצה את התעלה בסירתו וייסע בתעלות צרפת.

חוג הריקודים מופיע ברחוב כדי לגייס כספים לצדקה. מקדם של פסטיבל מחול איטלקי רואה סרטון של החבורה רוקדת ברשתות החברתיות ומזמין את כולם לפסטיבל ברומא ליומיים. בזמן שסנדרה וצ'רלי מתקרבים, ביף מגלה שהיא גוססת מסרטן הריאה. הקבוצה נוסעת לאיטליה ומופיעה בהצלחה, למרות שביף סובלת מכאבים ברורים. סנדרה וצ'ארלי יוצאים לטייל ביחד והוא מספר לה על אשתו. סנדרה אומרת שאינה רוצה להיות האישה האחרת, ומתרחקת.

למחרת בבוקר סנדרה מגלה שביף נפטרה במהלך הלילה. כולם חוזרים הביתה וסנדרה מפזרת את האפר של ביף בבריכות המפסטד הית' שבהן הן שחו. בעלה לשעבר של סנדרה נפגש איתה בטקס פיזור האפר ומשכנע אותה לחזור לחיות אתו כיוון שמערכת היחסים שלו עם פמלה התפרקה. היא חוזרת לביתה הישן וממשיכה מהמקום שבו הפסיקה. מכתב מצ'ארלי מגיע ואומר לה שאשתו נפטרה והוא נוסע לצרפת. כשהבינה שהיא לא רוצה יותר את החיים עם מייק והגבלותיו, סנדרה עוזבת באמצע מסיבת יום ההולדת שלה ומצטרפת לצ'ארלי במסעו בסירה.

## צוות השחקנים

## הפקה
על הפקת הסרט הוכרז ב-2016 בפסטיבל הקולנוע בקאן, והצילומים החלו ב-31 באוקטובר 2016 בלונדון וברומא. ההפקה הסתיימה ב-16 בדצמבר 2016. הסרט יצא לאקרנים בממלכה המאוחדת ב-23 בפברואר 2018. זכויות ההפצה בארצות הברית היו של חברת Roadside Attractions, והוא יצא לאקרנים באמריקה ב-30 במרץ 2018.

הסרט נמכר ב-American Film Market ב-2 בנובמבר 2017.

## יציאה לאקרנים
ב-20 באוקטובר 2017 פורסם שהסרט "אהבה מריקוד ראשון" יפתח את פסטיבל הסרטים של טורינו ה-35. הבמאי ריצ'רד לונקריין והשחקנים טימותי ספול וסיליה אימרי הציגו את הסרט (בשם "Ricomincio da me") בפסטיבל בטורינו ב-24 בנובמבר 2017. פסטיבל הסרטים של טורינו הוא השני בחשיבותו באיטליה אחרי פסטיבל הסרטים של ונציה. הסרט הופץ באיטליה על ידי חברת CINEMA.

הקרנת הבכורה של הסרט בצפון אמריקה הייתה בפסטיבל הסרטים הבינלאומי של פאלם ספרינגס ב-6 בינואר 2018. הסרט הוקרן לקהל הרחב ב-15 בינואר.

## רימייק בצרפתית
בשנת 2021 הופק רימייק בצרפתית לסרט, בשם "Alors on danse" , על פי התסריט לסרט המקורי. את הרימייק ביימה מישל לארוק, שאף גילמה את סנדרה.

## קישורים חיצוניים

* 
* 

## הערות שוליים

קטגוריה:סרטי 2017
קטגוריה:סרטים בריטיים
קטגוריה:סרטים באנגלית
קטגוריה:סרטי קומדיה רומנטית
קטגוריה:זקנה בקולנוע
קטגוריה:סרטי ריצ'רד לונקריין
זאב הים (ספינה)

א/מ **רב חובל זאב הים** (לשעבר "אקרבורג") היא אונייה סוחר קטנה, ששימשה כאוניית אימונים של בית הספר לקציני ים עכו בין השנים 1979–1990. ב-1991 נמכרה האונייה, הוסבה לתחנת רדיו פיראטית ושנים אחדות לאחר מכן, ב-1993, הוצאה משימוש. במקום לגרוט אותה, היא הוטבעה בחופי יפו, ונחשבת לאונייה הראשונה בישראל המשמשת אתר צלילה לנופש.

## תולדות האונייה
א/מ "אקרבורג" נרכשה וניתנה תרומה לבית הספר לקציני ים עכו ב־1979 על ידי מר האנס קאהן, בעל חברת ספנות יהודי מהולנד, ששירת בצעירותו בחברת הספנות העברית "עתיד". שם האונייה הוחלף והיא נקראה על שמו של רב חובל זאב הים, מחלוצי הספנות העברית ומניחי היסודות לחינוך הימי בארץ. האונייה הייתה בבעלות בית הספר לקציני ים, אך שירתה את כלל בתי הספר הימיים בארץ. את עיקר הפלגותיה עשתה לאיי יוון. ב-1985 הפליגה למרסיי שבצרפת, להזמנת הקהילה היהודית בעיר.

ב-1991 נמכרה האונייה והוסבה לתחנת רדיו צפה. ב-1993, כשכבר לא הייתה כשירה לשיט, הוחלט לא לגרוט אותה אלא להטביע אותה כדי שתשמש אתר צלילה ספורטיבית קרוב לחוף. מתנדבים רבים של ההתאחדות הישראלית לצלילה עסקו בהכנת האונייה לייעודה החדש במטרה שתהיה בטוחה ונקייה כדי למנוע זיהום מים בשקיעתה. האונייה הוטבעה בשנת 1993, וזאת הייתה הספינה הראשונה שהוטבעה בישראל למטרת צלילה.

## אתר הצלילה "זאב הים"
אתר הצלילה "זאב הים" נמצא כ-1.5 קילומטרים מחופי יפו בעומק של כ-32 מטר מתחת לפני הים. לאתר הצלילה ניתן להגיע באמצעות הפלגה בסירה. באונייה הטרופה, הנמצאת באתר ניתן לצפות בבעלי חיים תת-ימיים שמצאו בה מקלט, ביניהם כרומיות, סרגוסים, לוקסים וחזירים. על שלד הספינה, שנהפך לבית גידול, ניתן לראות התפתחות מיני אלמוגים וצימדת ים. מומלץ להגיע לאתר בחורף בשעות הבוקר המוקדמות.

## ראו גם
* זאב הים (רב חובל)
* סי גארד

## קישורים חיצוניים
* סרטון המציג את הספינה, באתר יוטיוב
* דני זמרין, "האנס קאהן – נגד כל הסיכויים". באתר "אותו הים - על ספנות ישראלית ועוד", 13 באוקטובר 2018.

## הערות שוליים

קטגוריה:אתרי צלילה: אוניות
קטגוריה:הטבעה עצמית
קטגוריה:אוניות שטבעו מול חוף הים התיכון הישראלי
קטגוריה:ספינות לימוד
ארץ חדשה (שיר)

"**ארץ חדשה**" הוא פזמון שכתב, הלחין וביצע שלמה ארצי. השיר יצא לאור בשנת 1988.

## רקע
השיר נכלל באלבום חום יולי אוגוסט כרצועה הפותחת שבו ועובד על ידי עדי רנרט. האלבום כלל התעסקות בנושאים פוליטיים. השיר נכתב על רקע האינתיפאדה הראשונה שפרצה בשנת 1987.

## תוכן השיר
הדובר בשיר נוסע עם בנו בדרכי עפר, לאחר שהערים תל אביב וחיפה נחסמו כתוצאה מן הגשמים. המציאות הפוליטית משתקפת לעיניהם מבעד לשמשות המכונית. הדובר מתייחס לשני עמים המסוכסים ביניהם. הוא שואל: "יש לנו ארץ, למה עוד אחת?".

הדובר אומר שערבים מתפללים לאיזה חג, אך הוא אינו יודע איזה חג הם חוגגים, רמז לחוסר ההיכרות של היהודי הישראלי עם תרבותם של הערבים מסביב. מטרת המסע של האב ובנו היא להגיע לארץ חדשה. הדובר מזכיר כבשים העולות על אם הדרך, כאשר ייתכן וכוונתו לנוף גלילי או לשטחי יהודה ושומרון (הגדה המערבית). את הכבשים, מזכיר הדובר, "אנחנו לא דורסים". הוא מתייחס למפעל הציוני שאינו נס בעיניו אלא פרי של עבודה קשה.

קצב השיר הוזכר כדומה לסגנונו של ברוס ספרינגסטין.

## מיקומי שיא
### מצעדים שבועיים

### מצעדים שנתיים ([[ה'תשמ"ח]])

## השיר בספרי תווים
* שלמה ארצי, **שירים מתוך תקליטים**, עמ' 83, הוצאת כנרת, 1991. 

## קישורים חיצוניים

* דויד פרץ, ארץ חדשה באתר תרבות .il
* ארץ חדשה בערוץ היוטיוב של שלמה ארצי
* לדף השיר באתר הספרייה הלאומית

## הערות שוליים

קטגוריה:שירי שלמה ארצי
קטגוריה:שירים בעברית
קטגוריה:שירים שנכתבו על ידי שלמה ארצי
קטגוריה:שירים שהולחנו על ידי שלמה ארצי
אנטונינה נז'דאנובה

**אנטונינה וסילייבנה נז'דאנובה** (ברוסית: **Антони́на Васи́льевна Нежда́нова**; 16 ביוני (לפי לוח השנה היוליאני - 4 ביוני) 1873, קריב באלקה, על ידי אודסה - 26 ביוני 1950, מוסקבה) הייתה זמרת אופרה רוסייה, סופרן לירית וקולורטורה, אחת הנציגות הבולטות של האסכולה הקולית הרוסית ומהגדולות שבזמרות האופרה של המאה ה-20. כיהנה כפרופסור בקונסרבטוריון של מוסקבה.

## ביוגרפיה
אנטונינה נז'דאנובה נולדה בשנת 1873 בקריווה באלקה, על יד אודסה שבאוקראינה, אז באימפריה הרוסית.

ב-1899 התקבלה לקונסרבטוריון של מוסקבה. כעבור שלוש שנים סיימה את לימודיה והצטרפה לסגל התיאטרון האופרה בולשוי והפכה במהרה לאחת הסופרנים המובילות שלו. לעיתים קרובות הופיעה גם על במת תיאטרון מרינסקי בסנט פטרסבורג וכן בקייב ובאודסה. ב-1912 הופיעה בפריז לצד הטנור הגדול אנריקו קארוזו והבריטון טיטה רופו. לנז'דאנובה הקדיש המלחין סרגיי רחמנינוב את הווקליזה שלו, והיא ביצעה בבכורה את העיבוד שלו לסופרן ולתזמורת בניצוחו של סרגיי קוסביצקי.
נז'דאנובה גילמה תפקידים אופראיים רבים בבכורה העולמית שלהם. נודעה ביופי ובגמישות של קולה, ובמצוינות הטכניקה של ביצועיה.

אחרי מהפכת אוקטובר נשארה בבולשוי, להבדיל מעמיתים אחרים שערקו למערב.
בשנת 1936 התחילה ללמד קונסרבטוריון של מוסקבה, משנת 1943 בתפקיד של פרופסור.

היא נפטרה במוסקבה בשנת 1950.

### חייה הפרטיים
נז'דאנובה הייתה נשואה למנצח ניקולאי גולובאנוב.

## קישורים חיצוניים

* 

קטגוריה:זמרות אופרה
קטגוריה:זמרות סופרן
קטגוריה:סגל הקונסרבטוריון של מוסקבה
קטגוריה:בוגרי הקונסרבטוריון של מוסקבה
קטגוריה:ילידות 1873
קטגוריה:נפטרות ב-1950
קלאודיו נאראנחו

**קלאודיו נאראנחו** (בספרדית: **Claudio Benjamín Naranjo Cohen**; 24 בנובמבר 1932 – 12 ביולי 2019) היה פסיכואנליטיקאי צ'יליאני.

## ביוגרפיה
קלאודיו נאראנחו נולד בולפראיסו למשפחה בעלת שורשים יהודים, ספרדים וערבים. בילדות הוא למד מוזיקה. לאחר תחילת לימודי רפואה הוא עזב את המוזיקה והתחיל להתעניין בפסיכולוגיה. לאחר סיום לימודי רפואה בשנת 1959 הוא התחיל לעבוד באוניברסיטה בסנטיאגו דה צ'ילה בתחום אנתרופולוגיה והשתלם בפסיכיאטריה אצל איגנסיו מטה בלנקו.

לצורך השתלמות הוא ערך מספר ביקורים בארצות הברית במסגרת תוכנית פולברייט וביקר במספר מרכזי מחקר פסיכיאטרי. לאחר חזרה לצ'ילה, הוא המשיך במחקרים פסיכיאטרים תוך שיתוף פעולה עם מדענים בארצות הברית. הוא השתתף בסיור באמזונאס וחקר את שבטים המתגוררים בה. קלאודיו נאראנחו חקר השפעת איבוגאין על אנשים.

פטירה של בנו היחיד בשנת 1970 הייתה נקודת מפנה בחייו. הוא הצטרף לאוסקר איצ'אסו ובילה שישה חודשים במדבר. לאחר חזרה לעיר, קלאודיו נאראנחו הקים קבוצה שתחילה כללה את אמו ומספר חבריו. קבוצה זו החלה בטיפולים פסיכיאטריים ובסופו של דבר הייתה בסיס להקמת מכון (SAT (Seekers after Truth. מכון נהג להזמין מדענים בולטים להרצאות. בשנת 1987 המכון הרחיב את פעילותו מעבר לגבולות צ'ילה והקים סניפים בספרד, ברזיל, מקסיקו וארגנטינה ובהמשך גם באירופה.

קלאודיו נאראנחו פעל לשינויים בשיטת החינוך. החל משנות ה-80 של המאה ה-20 הוא התגורר בברקלי.

קלאודיו נאראנחו פרסם מספר ספרים בתחום פסיכיאטריה ומדיטציה.

נפטר ב-12 ביולי 2019.

## ספרים
* On the Psychology of Meditation 
* Enneatypes and Psychotherapy: 
* Gestalt Therapy: 
* Consciousness and Creativity: 

## קישורים חיצוניים

* 

* אתר קרן נאראנחו

## הערות שוליים

קטגוריה:פסיכואנליטיקאים
קטגוריה:צ'יליאנים
קטגוריה:מהגרים מצ'ילה לארצות הברית
קטגוריה:צ'יליאנים שנולדו ב-1908
קטגוריה:נפטרים ב-2019
טקס פרסי האקדמיה הבריטית לטלוויזיה 2011

**טקס פרסי האקדמיה הבריטית לטלוויזיה 2011** נערך ב-22 במאי 2011. שמות המועמדים פורסמו ב-26 באפריל. גרהם נורטון הנחה את הטקס.

## זוכים ומועמדים
[שמאל|ממוזער|225x225 פיקסלים|[ויקי מק'קלור, זוכת פרס השחקנית הטובה ביותר]]
[שמאל|ממוזער|225x225 פיקסלים|[מרטין פרימן, זוכה פרס שחקן המשנה הטוב ביותר]]
[שמאל|ממוזער|194x194 פיקסלים|[לורן סוקה, זוכת פרס שחקנית המשנה הטובה ביותר]]
[שמאל|ממוזער|208x208 פיקסלים|[סטיב קוגן, זוכה פרס ההופעה הקומית הגברית הטובה ביותר]]
[שמאל|ממוזער|155x155 פיקסלים|[ג'ו ברנד, זוכת פרס ההופעה הקומית הנשית הטובה ביותר]]
שמאל|ממוזער|227x227 פיקסלים|גרהם נורטון, זוכה פרס הופעת הבידור הטובה ביותר
[שמאל|ממוזער|203x203 פיקסלים|[סטיבן מופאט, זוכה פרס ליוצר סדרת הדרמה הטובה ביותר, "שרלוק"]]
[שמאל|ממוזער|215x215 פיקסלים|[מארק גאטיס, זוכה פרס ליוצר סדרת הדרמה הטובה ביותר, "שרלוק"]]
שמות הזוכים מופיעים ב**כתב מודגש**.

## הערות שוליים

קטגוריה:טקסי פרס באפט"א
קטגוריה:2011 בממלכה המאוחדת
איגורה דרייב

**איגורה דרייב** (ברוסית: **Игора Драйв**) הוא קומפלקס מרוצים בעיר הנופש איגורה במחוז המשנה פריאוזרסק שבמחוז לנינגרד, רוסיה. ממוקם במרחק 54 ק"מ מהעיר סנקט פטרבורג. נבנה על פי פרויקט של הרמן טילקה בשנים 2017–2019.

## מאפיינים
המתחם כולל עשרה מסלולים מקצועיים למרוצי מכוניות, דריפטים, ראלי-קרוס ומוטוקרוס, קארטינג, מרוצי זוגות וכן מרכז לאימוני תגובה לחירום.

הטריבונה העיקרית של המעגל הראשי למרוצי כבישים מסוגלת להכיל 5,000 איש, עם קיבולת כוללת של 50,000 איש. אורכו של המסלול 4,086 מטר ורוחבו 12 מטרים. מספר פניות: תשע לשמאל, שבע ימינה. הפרש הגובה במסלול הראשי הוא 17 מטר. קטגוריית מסלול FIA - רמה 1.

## תחרויות
בשנת 2019 המתחם חתם על הסכם עם DTM (Deutsche Tourenwagen Masters) על פי תוכנית 3+2 (חוזה לשלוש שנים עם אופציה להארכה לשתי עונות נוספות). המירוץ הראשון ייערך בתאריכים 29 במאי ועד 31 במאי 2020.

תחרויות פורמולה 1 מתוכננות להתקיים בו החל משנת 2023 כאשר יארח את גרנד פרי רוסיה.

## קישורים חיצוניים

* 

## הערות שוליים

קטגוריה:מחוז לנינגרד: ספורט
קטגוריה:רוסיה: מסלולי מרוצים
שדות של אירוסים

"**שדות של אירוסים**" הוא פזמון עברי משנת 1985 שכתב, הלחין וביצע שלמה ארצי. הדובר בשיר מקונן על המצב במדינה ועל החברה הישראלית המשתנה.

## גרסאות
את השיר עיבד רביב גזית, והוא פתח את אלבומו של ארצי "לילה לא שקט" מ־1986.

שם השיר שימש השראה לשירו של עומר אדם "שדות של תירוצים".

## תוכן וביקורת
לדברי יוסי חרסונסקי, "שלמה ארצי התגעגע אז לישראל אחרת של ילדותו. כל כך התגעגע שהוא השתמש במטפורה 'מאיימת': 'אני אקדח טעון געגועים' והוסיף 'האצבע על ההדק' על רקע אצטדיון הומה אדם". בכתבה בידיעות אחרונות לציון יום ההולדת ה־70 לשלמה ארצי כתב רז שכניק על השיר שהוא "קינה אמיצה, נוקבת, כמעט על סף ייאוש, על המדינה, החברה הישראלית, הבית המשתנה. והכל עטוף בלחן מרהיב, שהפך להמנון אצטדיונים מהדהד". כמו כן ציין שכניק את העובדה שרובו ככולו של השיר, בעל "הטקסט הרועם", הפך לקלסיקה והוא "שיר מופתי שעמד בכל היבט במבחן הזמן".

## גרסאות כיסוי
*בשנת 2005, ביצע הזמר יהודה סעדו את השיר במסגרת הגמר הגדול של עונתה השלישית של התוכנית כוכב נולד. בעקבות הביצוע זכה סעדו במקום הראשון. בשנת 2006 קיבל הסינגל את התואר "רינגטון פלטינה" על 40,000 הורדות.
* ב-20 באפריל 2025, ליאור נרקיס הוציא גרסה מחודשת לשיר, שיצא לקראת יום השואה ויום הזיכרון לחללי מערכות ישראל. העיבוד לשיר בוצע על ידי גדי גולדמן והקליפ לשיר צולם ונערך על ידי חנן דיאמנט. נרקיס תיאר את השיר כטקסט שחדר לנשמתו מאז שהיה נער, והביע כבוד עמוק לארצי.

## מיקומי שיא
### מצעדים שבועיים

### מצעדים שנתיים ([[ה'תשמ"ו]])

### גרסתו של ליאור נרקיס (2025)

## נתוני מכירות

## השיר בספרי תווים
* שלמה ארצי (מלחין), **לילה לא שקט**, עמ' 10, הוצאת תל אביב, 1987. 

## קישורים חיצוניים

* 
* לדף השיר באתר הספרייה הלאומית

## הערות שוליים

קטגוריה:שירי 1986
קטגוריה:סינגלים מ-1986
קטגוריה:שירי שלמה ארצי
קטגוריה:שירים בעברית
קטגוריה:שירים שנכתבו על ידי שלמה ארצי
קטגוריה:שירים שהולחנו על ידי שלמה ארצי
קטגוריה:שירים על פרחים
איגורה

ממוזער
ממוזער|ארמון הקרח באיגורה (2010)
**איגורה** (ברוסית: **Игора**) הוא אתר נופש במחוז לנינגרד, רוסיה. זהו מתחם רב-תכליתי לפעילויות חוץ ומתחם ספא.

## מיקום
אתר הנופש ממוקם בקילומטר ה-54 של כביש פריוזרסקי, במחוז המשנה פריאוזרסקי שבמחוז לנינגרד, בסביבתו הקרובה של הכפר סוסנובו.

## היסטוריה
אתר הנופש נפתח ב-28 בינואר 2006. בתחילה כלל 10 מדרונות סקי (הפרש גובה של 120 מטר), 7 מעליות סקי, כולל מעליות עם ארבעה כיסאות, השכרת ציוד, בית מלון וקוטג'ים, מסעדה וביסטרו.

בחורף 2007–2008 הושקו מתחם ספא עם בריכת שחייה באורך 25 מטר ומסעדת גורמה "Le Chalet" ופארק לקפיצות סקי.

בקיץ 2008, נחנך אגם מלאכותי וציוד לו בריכות מחוממות, חוף חולי, גני ספורט לילדים, בר ומשטח לפיקניק.

בשנת 2010 נחנך ארמון הקרח הכולל זירת הוקי קרח, מרכז לקרלינג, שתי מסעדות, אזור כנסים, בית קולנוע, אזור משחקים עם באולינג, מכונות מזל וביליארד.

## תחרויות רשמיות
לכפר הנופש הסמכה בינלאומית לתחרויות סלאלום. מתקני פארק האקסטרים עומדים בדרישות של תחרויות בינלאומיות, אך טרם נערכה בו תחרות כלשהי.

## פארק האקסטרים
בעונת החורף אתר הסקי איגורה הקים פארק לגולשים וסנובורד. בדרך כלל הפארק היה מחולק לשלושה אזורים: אזור חצי צינור, אזור סלופסטייל עם קפיצות ואזור מגושם עם מגוון מעקות. בפארק התקיימו תחרויות למקצוענים וחובבים, כמו:Igora Sun Pipe, Igora Rail Jam ו-Igora Snow Sapiens.

## מתחם מרוצים
בשנת 2019 נפתח באיגורה מתחם המרוצים **[[איגורה דרייב|Igora Drive]]**, שתוכנן על ידי הרמן טילקה.
## קישורים חיצוניים

* 
## הערות שוליים

קטגוריה:מחוז לנינגרד: גאוגרפיה
קטגוריה:רוסיה: מרכזי תערוכות, ירידים וכנסים
קטגוריה:מרכזי קניות
יחסי סיירה לאון – קנדה

**יחסי סיירה לאון–קנדה** הם היחסים הדיפלומטיים הרשמיים שבין **[[סיירה לאון|הרפובליקה של סיירה לאון]]** לבין **[[קנדה]]**.

## היסטוריה
הרפובליקה של סיירה לאון וקנדה מקיימות יחסים דיפלומטיים רשמיים. היחסים הדיפלומטיים הרשמיים שבין קנדה לסיירה לאון כוננו באופן רשמי בשנת 1961.

קנדה וסיירה לאון הן מדינות מחוברות באופן היסטורי. פריטאון, הבירה של סיירה לאון, הוקמה ב-1792 על ידי יותר מאלף תושבים לשעבר מאמריקה הצפונית, חלקם מהליפקס ומאזורים אחרים בנובה סקוטיה. התושבים לשעבר מאמריקה הצפונית היו ברובם עבדים מארצות הברית אשר ברחו אל החופש לטריטוריות השונות שנשארו לממלכה המאוחדת באמריקה הצפונית לאחר מלחמת העצמאות האמריקנית. גם ב ניתן לצפות בהשפעה של המחוזות הקנדיים הגובלים בחוף המזרחי על פריטאון בשמות הרחובות והעסקים.

בשנים 2017–2018 תרמה קנדה לסיירה לאון 14.77 מיליון דולר אמריקאי עזרה הומניטרית דרך ערוצים וגופים מולטילטרליים שונים.

בשנת 2017 ביקרה משלחת מטעם חיל הים הקנדי המלכותי בסיירה לאון.

## נציגויות דיפלומטיות
* קנדה אינה מיוצגת בסיירה לאון, הן בדרג השגרירות והן בדרג הקונסולרי. קנדה האמינה את שגרירותה שבאקרה, בירת גאנה הסמוכה, על סיירה לאון.
* סיירה לאון אינה מיוצגת בקנדה, הן בדרג השגרירות והן בדרג הקונסולרי. סיירה לאון האמינה את שגרירותה שבוושינגטון די. סי., בירת ארצות הברית הסמוכה, על קנדה.

## קישורים חיצוניים
* Canada-Sierra Leone Relations, אתר הנציבות הגבוהה של קנדה בגאנה

## הערות שוליים

קטגוריה:ערכים ללא קטגוריות פיזיות - יחסי חוץ
קורוביצינו

**קורוביצינו** (ברוסית: **Коробицыно**; עד 1948 **Pajivila**) הוא כפר נופש במחוז המשנה קרסנוסלסקי, סמוך לוויבורג במחוז לנינגרד, רוסיה כ-90 ק"מ סנקט פטרבורג.

הכפר, שאיחד כמה כפרים פינים לשעבר שנמצאים בגבול ואלק-גרבי ומולאה, נקרא בשנת 1948 לזכר חייל משמר הגבול אנדריי קורוביצין שנהרג בשנת 1927 באזור.

משנת 1990, הכפר קורוביצינו מהווה חלק ממחוז המשנה קרסנוסלסקי. בשנת 1997 התגוררו בכפר 1,229 איש, בשנת 2007: 1,272. נכון לשנת 2010 התגוררו בכפר 1,365 איש.

בסמוך לכפר פועל אתרים הסקי "האגם האדום" (המארח תחרויות לאומיות ובינלאומי (גביע אירופה) סקי בסגנון חופשי), "סנז'ני" ו"עמק הזהב". לא הרחק מהכפר נמצא אגם קרסנויה.
## קישורים חיצוניים
* אתר הנופש "האגם האדום"
* אתר הנופש "סנז'ני"
* אתר הנופש "עמק הזהב"

## הערות שוליים

קטגוריה:מחוז לנינגרד: יישובים
קטגוריה:רוסיה: כפרים
יחסי הוותיקן – הרפובליקה המרכז-אפריקאית

**יחסי הוותיקן–הרפובליקה המרכז-אפריקאית** הם היחסים הדיפלומטיים הרשמיים שבין **[[הכס הקדוש|הכס הקדוש הפועל מקריית הוותיקן כישות טריטוריאלית עצמאית]]** לבין **[[הרפובליקה המרכז-אפריקאית]]**.

## היסטוריה
היחסים הדיפלומטיים הרשמיים שבין הכס הקדוש הפועל מקריית הוותיקן כישות טריטוריאלית עצמאית לבין הרפובליקה המרכז-אפריקאית הם יחסים דיפלומטיים מלאים. היחסים הדיפלומטיים שבין הוותיקן לרפובליקה המרכז-אפריקאית כוננו באופן רשמי ב-13 במאי 1967.

האפיפיור פרנציסקוס ביקר באופן רשמי ברפובליקה המרכז-אפריקאית בנובמבר 2015 ושלח מסר של איחוד ואהבה לאומה, הוא קרא לאחות את הפצעים ממלחמת האזרחים שבמקום. האפיפיור נפגש בעת ביקורו עם נשיאת הרפובליקה המרכז-אפריקאית קתרין סמבה-פנזה.

נשיא הרפובליקה המרכז-אפריקאית, פוסטאן-ארקאנז' טואדרה ביקר בוותיקן במסגרת ביקורו הראשון אי פעם במדינה אחרת בתפקיד, באפריל 2016. הנשיא הודה לאפיפיור פרנציסקוס על כך שביקר ברפובליקה בזמן התקופה הקשה ביותר בהיסטוריה שלה וקבע שבעקבות הבחירות הכלליות במדינה שהתנהלו בצורה סדירה והתהליך של החלשת הכוחות הצבאיים הנלחמים בה, המדינה בדרך להתאוששות.

ב-6 בספטמבר 2016 נחתם הסכם דו-צדדי בין שתי המדינות.

## נציגויות דיפלומטיות
* הרפובליקה המרכז אפריקאית אינה מיוצגת בקריית הוותיקן, הן בדרג השגרירות והן בדרג הקונסולרי.
* הוותיקן מיוצג ברפובליקה המרכז-אפריקאית בדרג השגרירות באמצעות נונציו שהוא שלח לבנגי, בירת המדינה.

## ראו גם
* יחסי החוץ של הוותיקן
* מלחמת האזרחים ברפובליקה המרכז-אפריקאית (2012–היום)

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ארץ המוקשים

**ארץ המוקשים** (בדנית: **Under sandet**) הוא סרט דרמה היסטורית גרמני–דני משנת 2015, שנכתב ובוים על ידי מרטין זנדבליט. 

היסטוריונים מתחו ביקורת על הסרט שמראה חיילים גרמנים מפנים מוקשים תחת פיקודו של קצין דני, דבר שלא התרחש מעולם.

## רקע
הסרט מספר את סיפורים של שבויי המלחמה הגרמנים שנשלחו לנקות את חופי דנמרק ממוקשים לאחר מלחמת העולם השנייה. ההערכה היא כי למעלה מ-2,000 חיילים גרמנים, חלקם בני נוער, תחת פיקודם של קצינים גרמנים, נשלחו להוציא מוקשים מהאדמה בניגוד לאמנת ז'נבה; כמעט מחצית מהשבויים נהרגו או נפצעו במהלך פעילות זו. הדבר בוצע כחלק מהסכם שנוי במחלוקת בין הגנרל-אוברסט הגרמני גאורג לינדמן לבין ממשלת דנמרק והכוחות הבריטיים, ולפיו חיילים גרמנים עם ניסיון בהוצאת מוקשים יופקדו על פינוי שדות מוקשים.

## עלילה
עם סיום מלחמת העולם השנייה ושחרור דנמרק מהכיבוש הגרמני במאי 1945, הוורמאכט המובס מפנה את המדינה. קבוצת שבויים גרמנים צעירים מועברים לרשות הצבא הדני ונשלחים לחוף המערבי, בו הם מאומנים בהוצאת ופירוק מוקשים שקברו הגרמנים בחול. בידיהם היחפות נאלצים הצעירים לבצע את העבודה המסוכנת. הם מוזהרים שלא לצפות ליחס חם מצד הדנים, שמתעבים את כובשיהם לשעבר. מפקדם, קצין דני בשם קרל לאופולד רסמוסן, חולק בוז זה והוא נחוש להתייחס לשבויים הגרמנים ללא אהדה.

רסמוסן גס רוח ומזלזל בהם, בדומה למשפחה המתגוררת בקרבת מקום. לאחר שהוא מצעיד את היחידה בחולות, הוא מבטיח להם שישובו הביתה בתוך שלושה חודשים, בתנאי שיפנו שישה מוקשים בשעה. רסמוסן מגלה כי לא קל לנטור טינה לנערים הגרמנים, בזמן שהמנהיג שלהם, כריסטיאן שומן, מנסה לשמור על אופטימיות.

לשבויים לא ניתן אוכל בשל מחסור במזון ברחבי המדינה, וחלקם מתחילים לסבול מתת-תזונה. השבויים מנסים לגנוב אוכל מהחווה הסמוכה, אך מקבלים הרעלה מפני שהמזון היה מעורבב בגללי עכברושים. אחר כך הקצין הדני מתחיל להתייחס לחייליו באופן אדיב יותר וגונב עבורם אוכל מהבסיס. הוא גם מאפשר להם להשתמש במכשיר שפיתח אחד הנערים כדי להעלות את הפרודוקטיביות.

במהלך פינוי החוף, אחד הנערים, ורנר, נהרג מהתפוצצות מוקש. אחיו התאום, ארנסט, שרוי בהכחשה ומנוחם על ידי רסמוסן, אך לשווא.

אחרי משחק כדורגל בחוף, הכלב של רסמוסן מתפוצץ באזור בטוח לכאורה של החוף. הדבר גורם לקצין לשוב להיות אכזרי, והוא מאלץ את החיילים לצעוד ברחבי החוף כדי לוודא שהוא נקי ממוקשים. זמן קצר לאחר מכן, נכנסת ילדה מהמשפחה שגרה בסמוך לחוף, לאזור מסוכן. על מנת להציל אותה, נכנס ארנסט שמרים אותה ומעביר אותה לידי החיילים ואמה, ולאחר מכן מתאבד בדריכה על מוקש.

במהלך ניקוי של החוף, שבעה גרמנים עוסקים בסידור המוקשים שהוצאו מהאדמה, וגורמים בטעות לתגובת שרשרת שיוצרת פיצוץ עז שמביא למותם של השבעה. עתה נותרו רק ארבעה חיילים.

אף שהובטח לחיילים להשתחרר עם סיום ניקוי החוף, מחליט המפקד של רסמוסן לשלוח אותם לשדה מוקשים אחר. רסמוסן מסרב לקבל את רוע הגזרה, אוסף את ארבעת הנערים ומשחרר אותם במרחק 500 מטרים מגבול גרמניה.

## ראו גם
* נפל תחמושת
* קציר ברזל
* מוקש

## קישורים חיצוניים

## הערות שוליים

קטגוריה:סרטים דניים
קטגוריה:סרטים גרמניים
קטגוריה:סרטי דרמה היסטורית
קטגוריה:שבי במלחמת העולם השנייה: סרטים
קטגוריה:מוקשים
גבר הולך לאיבוד (שיר)

"**גבר הולך לאיבוד**" הוא שיר שכתב, הלחין וביצע שלמה ארצי. השיר יצא לאור בשנת 1978.

## רקע
השיר היה לשיר הנושא באלבום הנושא את שמו. האלבום "גבר הולך לאיבוד" נוצר לאחר ארבעה אלבומים כושלים שקדמו לו. ארצי קיבל הזדמנות אחרונה מחברת התקליטים "הד ארצי", ויצר אלבום אישי יותר.

בריאיון ל"ידיעות אחרונות" סיפר ארצי: "למה דרך מרפסת? כי פעם באתי הביתה ולא היה לי מפתח. קפצתי מהמרפסת לכיוון הבית וטיפסתי פנימה. המילים לא כוונו למישהו ספציפי. זה אפילו שיר אהבה-נקמה כי בסוף הגבר לא מגיע". ארצי סיפר שבחברת התקליטים לא אהבו את השיר הקודר הזה וביקשו שלא להכניסו לתקליט.

את הפתיח המלוּוה בפסנתר ביצע משה לוי.

בשנת 2000 הוציא ארצי גרסה מחודשת לשיר עבור אלבום האוסף "אהבתיהם", בעיבוד חדש בו דיקלמו את השיר דני סנדרסון, מיכה שטרית, קובי אוז, אריק סיני ודודו טופז.

במאי 2011 עופר לוי חידש את השיר בגרסה מזרחית בחידוש שזכה להצלחה.

## קישורים חיצוניים
* לדף השיר באתר הספרייה הלאומית
* מילות השיר "גבר הולך לאיבוד", באתר שירונט

## הערות שוליים

קטגוריה:שירי שלמה ארצי
קטגוריה:שירי עופר לוי
קטגוריה:שירים בעברית
קטגוריה:שירים שנכתבו על ידי שלמה ארצי
קטגוריה:שירים שהולחנו על ידי שלמה ארצי
קטגוריה:שירי אהבה בעברית
קטגוריה:סינגלים בהוצאת הד ארצי
מסגד המעיין

**מסגד המעיין** (ערבית: **مسجد العين**, "מסג'ד אלעין") הוא מסגד נטוש בעין כרם הניצב מעל "מעיין מרים", ממנו לפי המסורת הנוצרית לגמה מרים, אם ישו, בביקורה אצל אלישבע, אם יוחנן המטביל, כששתיהן היו הרות. אל המעיין מוליכה נקבה חצובה באבן מתקופת בית שני.

המסגד נבנה במחצית השנייה של המאה ה-19, וכלל מגדל, אולם תפילה ומעליו שלוש כיפות. הוא נקרא על שמו של הח'ליף עומר בן אל-ח'טאב, שבשנת 638, בדרכו לכבוש את ירושלים מידי הביזנטים, עצר להתפלל במקום.

כיום נותר מהמסגד מינרט בלבד.

## באומנות
הצייר ראובן רובין הרבה לצייר את עין כרם, וניתן לראות את המסגד בציורו "הדרך לעין כרם".

## קישורים חיצוניים

## הערות שוליים

קטגוריה:עין כרם
קטגוריה:ירושלים: מסגדים
יחסי איסלנד–מלאווי

**יחסי איסלנד–מלאווי** הם היחסים הדיפלומטיים הרשמיים שבין **[[איסלנד|הרפובליקה של איסלנד]]** לבין **[[מלאווי|רפובליקת מלאווי]]**.

## היסטוריה
היחסים הדיפלומטיים הרשמיים שבין הרפובליקה של איסלנד לבין רפובליקת מלאווי הם יחסים דיפלומטיים חלקיים. מגעים וגישושים ראשונים בין איסלנד למלאווי החלו לראשונה בשנות השבעים של המאה העשרים, המגעים הבשילו לכינון יחסים דיפלומטיים רשמיים בין שתי המדינות ב-13 באוגוסט 1988.

איסלנד ומלאווי משתפות פעולה בעיקר דרך הסוכנות האיסלנדית הבינלאומית לפיתוח, שפתחה משרד בלילינגווה בשנת 1999 (המשמש גם כשגרירות איסלנד במדינה). שיתוף הפעולה בין שתי המדינות מתרכז בפיתוח השימוש של מלאווי במשאבים השונים שלה. ישנם גם פרויקטים חברתיים במדינה שאיסלנד מנהלת ופרויקטים הנוגעים בחקלאות - שמהווה חלק בלתי נפרד מכלכלת מלאווי.

שיתוף פעולה נוסף חשוב בין הסוכנות האיסלנדית הבינלאומית לפיתוח לבין רפובליקת מלאווי הוא שיתוף הפעולה בתחום הפיתוח הטכני. תחום זה של שיתוף פעולה עגון במזכר הבנות שנחתם בין ממשלת מלאווי לממשלת איסלנד בשנת 1997.

## נציגויות דיפלומטיות
* איסלנד מיוצגת במלאווי בדרג השגרירות באמצעות שגרירות רשמית שהיא מחזיקה בלילונגווה, בירת המדינה.
* מלאווי אינה מיוצגת באיסלנד, הן בדרג השגרירות והן בדרג הקונסולרי.

## קישורים חיצוניים
* Malawi - Iceland Relations, אתר יחסי החוץ של מלאווי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטרליה–מלאווי

**יחסי אוסטרליה–מלאווי** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[מלאווי|רפובליקת מלאווי]]**.

## היסטוריה
היחסים הדיפלומטיים הרשמיים שבין הקהילייה של אוסטרליה לבין רפובליקת מלאווי הם יחסים דיפלומטיים על בסיס שגרירים-לא תושבים. היחסים הדיפלומטיים שבין אוסטרליה למלאווי כוננו לראשונה באופן רשמי בשנת 1981. אוסטרליה תרמה למלאווי אפילו עוד לפני כינון היחסים הדיפלומטיים בין שתי המדינות, למעשה, המגעים ביניהן החלו בעת שמלאווי קיבלה את עצמאותה בשנת 1964.

## נציגויות דיפלומטיות
* אוסטרליה אינה מיוצגת במלאווי בדרג השגרירות. אוסטרליה מיוצגת במלאווי בדרג הקונסולרי באמצעות קונסוליה רשמית שהיא מחזיקה בלילונגווה, בירת המדינה.
* מלאווי אינה מיוצגת באוסטרליה בדרג השגרירות. מלאווי מיוצגת באוסטרליה בדרג הקונסולרי באמצעות קונסוליה רשמית שהיא מחזיקה בעיר מלבורן.

## קישורים חיצוניים

* Malawi - Australia Relations, משרד יחסי החוץ של מלאווי

## הערות שוליים

קטגוריה:ערכים ללא קטגוריות פיזיות - יחסי חוץ
פרס אטילה יוז'ף

**פרס אטילה יוז'ף** (בהונגרית: **József Attila-díj**) הוא פרס ספרותי ממלכתי בקטגוריית פרסי הביניים באמנות בכלל, אך הפרס הגבוה ביותר בספרות, שמוענק על פעילות ספרותית מצטיינת ונוסד על ידי מועצת השרים של הונגריה בשנת 1950. שר התרבות הרלוונטי מחלק אותו כל שנה לאחר ששמע את עמדותיהם של הארגונים המקצועיים הנוגעים בדבר. הפרס אטילה יוז'ף הוא אחת מאותות ההכרה המקצועית הגבוהים ביותר בספרות ההונגרית.

## תולדות הפרס
פרס אטילה יוז'ף החליף את פרס באומגרטן בהונגריה לאחר פירוק קרן באומגרטן בשנת 1949. במקור הוענק בשלוש דרגות, אך נוהג זה הופסק בשנת 1977 כשאיחדו את סכום המענקים של פרסי האמנות. הפרס הוקם מחדש בשנת 1992. הנוהל הנוכחי של הענקת הפרס הוסדר על ידי צו של "המשרד למורשת התרבות הלאומית" משנת 1999.

לרוב הפרס הוענק לשמונה יוצרים עד 1992, לעשרה בין 1992 לבין 2000 ולשלושה עשר ובין 2001 לבין 2012 . הזוכים מקבלים תעודת פרס, תגמול כספי ולוח ברונזה. עד 1992 במקום לוח הברונזה הוענקה מדליה דו צדדית בקוטר שבעים וחמישה מילימטרים, עם דיוקנו של אטילה יוז'ף בחזית עם הכיתוב "אטילה יוז'ף 1905-1937 והכיתוב "פרס אטילה יוז'ף" מאחור. הלוח החדש הוא חד צדדי, קוטרו שמונים מילימטר, ועוביו שמונה מילימטרים, עם דיוקן קמור של אטילה יוז'ף ועליו הכיתוב "ATTILA JÓZSEF AWARD".

הפרס יכול להיות מוענק ליוצרים של יצירה ספרותית מרכזית בפרוזה, בשירה או בדרמה.

## מקבלי פרס אחדים
עבור הרשימה השלמה של זוכי הפרס (כ-600) ראה: זוכי פרס אטילה יוז'ף בוויקיפדיה ההונגרית.
*ג'רג' שוֹמְיוֹ - משורר (הונגרי-יהודי) (1950), (1951), (1954), (1966)
*טיבור מראי - סופר (1951, 1952)
*קלמן שאנדור - סופר, עיתונאי (הונגרי-יהודי) (1950), (1951)
*קלרה פהר סופרת ומשוררת הונגריה-יהודייה (1950)
*בּוֹרִיש פַּלוֹטַאִי - סופרת, משוררת (הונגריה-יהודייה) (1950), (1967)
*יוז'ף גאלי - סופר ומתרגם (1951)
*לאסלו ארדש - סופר (1956, 1959)
*מגדה סאבו - משוררת מחזאית (1959), (1972)
*בלה ויהאר (קודם: וייס)- משורר, עיתונאי (הונגרי-יהודי) (1966)
*רוברט פאלוש - פילולוג (1967)
*יאנוש פילינסקי - סופר, משורר (1971)
*ג'ורג' מולדובה - סופר (הונגרי-יהודי) (1973), (1978)
*יוז'ף טורנאי - סופר, משורר (1975)
*אגנש גרגֶי - משוררת, סופרת, מסאית ומתרגמת (הונגריה-יהודייה) (1977), (1987)
*אוטו אורבן - משורר הונגרי (1973, 1985)
*טמאש אונגווארי - סופר הונגרי (1985)
*גזה סץ' - סופר ומשורר (1993)
*פטר קנטור - סופר ומשורר (1994)
*ארז'בט טוט - משוררות הונגריה (1995)
*פאל בקש - סופר ומשורר (2000)

## לקריאה נוספת
* הלקסיקון החדש של רֵוַואִי Révai új lexikona X. (Hom–Kac). Főszerk.: Kollega Tarsoly István. Szekszárd, 2002, Babits. 815. o. 
* Zeidler Sándor: Kitüntetések a Magyar Köztársaságban. Budapest, 1995, Kossuth.

## ראו גם

* 49/2012. (XII. 15.) EMMI rendelet az emberi erőforrások minisztere által adományozható elismerésekről, njt.hu
* Tiltakoznak az írószervezetek a József Attila-díjak ügye miatt - a Transindex.ro portálról, multikult.transindex.ro
* A Petőfi Irodalmi Múzeum adattára
* Műbalhé és listaháború, irodalmijelen.hu (2012)


## קישורים חיצוניים

## הערות שוליים

קטגוריה:פרסים ספרותיים
קטגוריה:פרסים הונגריים
קטגוריה:הונגריה: תרבות
*
יחסי איסלנד–מולדובה

**יחסי איסלנד–מולדובה** הם היחסים הדיפלומטיים הרשמיים שבין **[[איסלנד|הרפובליקה של איסלנד]]** לבין **[[מולדובה|רפובליקת מולדובה]]**.

## היסטוריה
היחסים הדיפלומטיים הרשמיים שבין הרפובליקה של איסלנד לבין רפובליקת מולדובה הם יחסים דיפלומטיים חלקיים. היחסים הדיפלומטיים הרשמיים שבין איסלנד לבין מולדובה כוננו לראשונה באופן רשמי ב-17 במאי 1995. הסחר בין איסלנד למולדובה בשנת 2018 עמד על שווי של 7.2 מיליון דולר אמריקאי.

## נציגויות דיפלומטיות
* איסלנד אינה מיוצגת במולדובה, הן בדרג השגרירות והן בדרג הקונסולרי. איסלנד האמינה את שגרירותה שבמוסקבה, בירת רוסיה, על מולדובה.
* מולדובה אינה מיוצגת באיסלנד, הן בדרג השגרירות והן בדרג הקונסולרי. מולדובה האמינה את שגרירותה שבסטוקהולם, בירת שוודיה, על איסלנד.

## קישורים חיצוניים
* Republica Islanda, אתר משרד החוץ של מולדובה

קטגוריה:ערכים ללא קטגוריות פיזיות - יחסי חוץ
הפילוסופים הגדולים

**הפילוסופים הגדולים** (באנגלית: **The Great Philosophers**) הייתה תוכנית טלוויזיה משנת 1987 שהגיש הפילוסוף בריאן מגי. הסדרה מנתה 15 פרקים, כשבכל אחד מהם ראיין מגי פילוסוף בכיר אודות הפילוסופים הגדולים של התרבות המערבית. התוכנית מהווה מעין סיקוול לתוכנית בשם "אנשי הגות" משנת 1978, גם היא של ה-BBC ובהנחיית מגי.

בתוכנית נידנו הפילוסופיות של גדולי הפילוסופי מאז אפלטון ואריסטו, והיא הסתיימה בדיון עם ג'ון סרל על הפילוסופיה של ויטגנשטיין. תקליטורי DVD של הסדרה נמכרים למוסדות אקדמיים, אך רוב הפרקים זמינים גם ברשת. הדיאלוגים מהתוכנית עובדו והורחבו לספר תחת הכותרת **הפילוסופים הגדולים: מבוא לפילוסופיה המערבית**. הספר תורגם גם לעברית בהוצאת ידיעות אחרונות. הספר נחשב למבוא בהיר וקולח, המומלץ לרוב למתחילים בתחום הפילוסופיה.

## פרקים
# מיילס בורניאט על אפלטון
# מרתה נוסבאום על אריסטו
# אנתוני קני על פילוסופית ימי הביניים
# ברנארד ויליאמס על רנה דקארט
# אנתוני קווינטון על ברוך שפינוזה וגוטפריד וילהלם לייבניץ
# מייקל איירס על ג'ון לוק וג'ורג' ברקלי
# ג'ון פאסמור על דייוויד יום
# ג'פרי וורנוק על עמנואל קאנט
# פיטר סינגר על גאורג וילהלם פרידריך הגל וקרל מרקס
# פרדריק קופלסטון על ארתור שופנהאואר
# ג'יי.פ. סטרן על פרידריך ניטשה
# יוברט דרייפוס על אדמונד הוסרל, מרטין היידגר ואקזיסטנציאליזם מודרני
# סידני מורגנבסר על פרגמטיסטים אמריקאים
# אלפרד ג'ולס אייר על גוטלוב פרגה, ברטראנד ראסל ולוגיקה מודרנית
# ג'ון סרל על לודוויג ויטגנשטיין

## ראו גם
* אנשי הגות

## לקריאה נוספת
* בריאן מגי, **הפילוסופים הגדולים**, תרגום מאנגלית: ד"ר אורה גרינגרד, ד"ר דן דאור, ד"ר יהודה מלצר. הוצאת ידיעות אחרונות, ספרי חמד, ספרי עליית הגג, 1997.

## קישורים חיצוניים

*  סרטוני וידאו של הראיונות (משתי התוכניות) באתר יוטיוב 
* קובצי MP3 של הראיונות (משתי התוכניות) 
* Bryan Magee (RIP) Presents In-Depth, Uncut TV Conversations With Famous Philosophers 

## הערות שוליים

קטגוריה:סדרות טלוויזיה בריטיות שעלו לשידור בשנות ה-1980
קטגוריה:BBC: תוכניות וסדרות
קטגוריה:חיבורים פילוסופיים
וולטר הדלסטון

**וולטר דרלינגטון "די" הדלסטון** (באנגלית: **Walter Darlington** "**Dee**" **Huddleston**; 15 באפריל 1926 — 16 באוקטובר 2018) היה פוליטיקאי אמריקאי חבר המפלגה הדמוקרטית, שייצג את קהיליית קנטקי בסנאט של ארצות הברית בשנים 1973–1985. הדלסטון הפסיד בבחירות לסנאט שנערכו ב-1984 למיץ' מקונל בפער זעום בן כ-5,200 קולות, שהיוו 0.4% מקולות הבוחרים.

## ביוגרפיה
הדלסטון נולד בבורְקֶסוויל שבדרום קנטקי. לאחר שסיים את לימודיו התיכוניים התגייס לצבא ארצות הברית ושירת בתור תותחן טנקים באירופה במהלך מלחמת העולם השנייה ואחריה בשנים 1944–1946. לאחר מכן למד באוניברסיטת קנטקי בתמיכת "חוק ההסתגלות מחדש של יוצאי צבא" (G.I. Bill), וסיים את לימדיו ב-1949. ב-1947 נישא הדלסטון למרתה ג'ין פירס, שנפטרה ב-2003. אחר שסיים את לימודיו הגבוהים עבד הדלסטון כמנהל מדור הספורט והתוכן של רדיו WKCT בבאולינג גרין שבקנטקי. ב-1952 התמנה למנהל הכללי של תחנת הרדיו WIEL בעיר אליזבתטאון השוכנת בצפון המדינה. בהמשך התמנה לנשיא איגוד השדרים בקנטקי.

הדלסטון נכנס לפוליטיקה ב-1964 כשנבחר לסנאט של מדינת קנטקי. הוא היה חבר בסנאט של קנטקי עד דצמבר 1972, ולתקופה מסוימת היה מנהיג הרוב בסנאט. ב-1972 התמודד הדלסטון על אחד משני מושביה של קנטקי בסנאט של ארצות הברית שהתפנה בעקבות פרישתו של הסנאטור הרפובליקני ג'ון שרמן קופר. בבחירות הכלליות הצליח לגבור על לואי נון הרפובליקני, שזה עתה סיים את כהונתו כמושל קנטקי ברוב דחוק של 51%. הדלסטון נבחר מחדש ב-1978 עם 61% מקולות הבוחרים כשהוא מביס את לואי ר. גודנר ג'וניור, חבר בית הנבחרים של קנטקי מלואיוויל.

ב-1984 ניצב הדלסטון בפני מיץ' מקונל מהמפלגה הרפובליקנית, השופט המחוזי של מחוז ג'פרסון. מקונל זכה לתמיכה פוליטית עקב סדרה של תשדירי תעמולת בחירות טלוויזיוניות שלעגו לנוכחותו של הדלסטון בסנאט. מקונל האשים אותו כי העמיד את "ההתקשרויות הפרטיות שלו לפני תחומי האחריות שלו בסנאט". חרף תשדירי בחירות אלה לאורך כל מערכת הבחירות היה המירוץ בין השניים צמוד במיוחד, והגיע לתומו עם ניצחון דחוק ביותר של מקונל, שגבר בקושי של הדלסטון עם רוב בן 0.4%.

הדלסטון היה ידוע כחבר באגף המתון של המפלגה הדמוקרטית, כפי שהיה אופייני לחברי המפלגה מקנטקי. בשלהי שנות ה-80 של המאה ה-20 היה הדלסטון חבר במועצה הלאומית של יועצי הפדרציה לרפורמה בהגירה לארצות הברית, קבוצה המתנגדת להגירה אל ארצות הברית הדוגלת בהורדת שיעור המהגרים החוקיים הנכנסים לשטחי ארצות הברית. ב-16 באוקטובר 2018 הלך הדלסטון לעולמו בעיר וורסו שבקנטקי, בן 92 במותו.

## קישורים חיצוניים

* 
* 

## הערות שוליים

קטגוריה:אמריקאים ילידי קנטקי
קטגוריה:בוגרי אוניברסיטת קנטקי
קטגוריה:חברי האספה הכללית של קנטקי
קטגוריה:חברי הסנאט של ארצות הברית מקנטקי
קטגוריה:סנאטורים חברי המפלגה הדמוקרטית
קטגוריה:קצינים וחוגרים בצבא ארצות הברית
קטגוריה:אמריקאים שנולדו ב-1926
קטגוריה:אמריקאים שנפטרו ב-2018
מסקר ההכתרה של חיל האוויר המלכותי, 1953

300px|ממוזער|שמאל|תמונת ההכנות למסדר ההכתרה הקרקעי בבסיס חיל האוויר המלכותי אודינהם
**מסקר ההכתרה של חיל האוויר המלכותי** (באנגלית: **RAF Coronation Review 1953**) נערך ב-15 ביולי 1953. הוא נערך במסגרת חגיגות ההכתרה של אליזבת השנייה, מלכת הממלכה המאוחדת, שהתקיימה ב-2 ביוני 1953. באירועים השתתפו למעלה מ-900 כלי טיס מ-50 דגמים שונים. הם היוו את התצוגה הגדולה ביותר של כוח אווירי שנערכה בבריטניה מאז ומעולם.

## ההכנות
למסקרם קדמו שבעה חודשי הכנות. בסיס חיל האוויר המלכותי אודינהם (Odiham)  בהמפשייר, מדרום-מערב לבירה לונדון, נבחר לאתר שיארח את המסקר. בבסיס נערכו תחילה עבודות תשתית ולאחר מכן הוטסו אליו בהדרגה 300 כלי טיס שנועדו להשתתף במסדר הקרקעי. המטוסים הוצבו בשורות על גבי המסלולים, הרחבות החניה ושטחי הדשא בבסיס ביחד עם תצוגה של ציוד שבשירות החיל - מנועים, חימוש, מתקני מכ"ם ועוד. מאהלים גדולים הוקמו בבסיס עבור אנשי צוותות הקרקע שהגיעו כדי לתחזק את כלי הטיס עד ליום המסדר.

במקביל להכנות בבסיס אודינהם התקיימו ההכנות של צוותי האוויר בבסיסי החיל השונים לקראת מטס. כמו כן, בבסיס החיל האוויר אוקסברידג' (Uxbridge)  בלונדון התאמנו 1,056 אנשי החיל לקראת המצעד הרגלי שבו היו אמורים להשתתף.

## המסדר
ביום המסקר הגיע לבסיס אודינהם קהל צופים גדול של נכבדים מבריטניה וממדינות חבר העמים. ביניהם היו בני משפחת המלוכה והלורד טרנצ'רד, אבי חיל האוויר המלכותי.

המלכה בלוויית בעלה הנסיך פיליפ הגיעה לאוהל הנכבדים לקראת השעה 1200. היא סקרה תחילה ברגל משמר כבוד של אנשי כל 12 פיקודי החיל, לצלילי מוזיקה שניגנה תזמורת החייל ובה 200 נגנים. לאחר מכן צעד לפניה המצעד המלא של חיילי החיל. ראשון נישא הנס המלכותי של החיל בליווי 119 איש. אחריו צעדו נציגי פיקודי החיל, כשאנשי פיקוד ההפצצה בראש ולאחריהם אנשי פיקוד מטוסי הקרב.

לאחר הפסקת צהריים סקרה המלכה את שפע המטוסים והציוד על הקרקע, כשהיא עושה את דרכה במכונית פתוחה וברגל.

## המטס
אחר הצהריים הגיעו האירועים לשיאם עם תחילת המטס האווירי בשמי הבסיס. השתתפו בו 614 מטוסים מחיל האוויר המלכותי ומחילות אוויר של מדינות חבר העמים הבריטי. הם הגיעו לשמי בסיס אודינהם מבסיסים בכל רחבי האיים הבריטיים. חלקם טסו מבסיסיהם במשך שלוש שעות כדי להגיע לאתר.

למלכה הוצגה באוהל הנכבדים מפה אלקטרונית, שתיארה את נתיבי הגישה של קבוצות המטוסים השונות. ראשונים השתתפו במטס כלי הטיס האיטיים יותר ואחריהם המטוסים המהירים. ראשון טס מסוק שנשא את נס החיל. המטוסים הגיעו לשמי האתר בקבוצות של שלושה, שישה, תשעה ו-12 מטוסים בצורות מבנה שונות. בהמשך השתתף במטס מספר רב של מטוסי קרב סילוניים, אשר טסו בקבוצות של 24 ו-36 מטוסים. בחלקו האחרון של המטס השתתפו כלי טיס שטסו לבדם - תחילה מפציצים כבדים ולסיום מטוסי קרב מהירים, שטסו במהירויות הקרובות למהירות הקול.

## ראו גם
* מטס יובל המאה לחיל האוויר המלכותי
* מסקר ההכתרה של הצי המלכותי, 1953

## קישורים חיצוניים
* From Our Archive: RAF Coronation Review 1953, באתר Forces Network

## הערות שוליים

קטגוריה:מפגנים צבאיים
קטגוריה:היסטוריה של חיל האוויר המלכותי
קטגוריה:הממלכה המאוחדת: היסטוריה
קטגוריה:מלכות אליזבת השנייה
קטגוריה:בית וינדזור: היסטוריה
קטגוריה:1953 בממלכה המאוחדת
מפרץ קיאק

**מפרץ קיאק** (באנגלית: **Kayak Bay**) הוא מפרץ, בצדו הפנימי (המערבי) של מעבר פמפה, אל תוך החוף המזרחי של האי ברבנט בארכיפלג פאלמר שבאנטארקטיקה.

המפרץ נמצא מצפון לנקודת מומינו ומדרום לנקודת בוו.

קרחון מאלפיגי וקרחון מקנזי נשפכים אל תוך מפרץ קיאק.

## היסטוריה
### גילוי ומיפוי המפרץ

המפרץ מופה לראשונה, באופן חלקי, בשנת 1898 על ידי המשלחת האנטארקטית הבלגית.

המפרץ מופה בפירוט על ידי משלחות ארגנטינאיות משנת 1947–1948 ונחשב על ידם כחלק ממפרץ פמפה (כיום - מעבר פמפה).

### מקור השם

שמו של המפרץ ניתן לו בשנת 1986 הוועדה המייעצת לשמות אנטארקטיים של בריטניה.

שמו של המפרץ ניתן לו על מנת להזכיר את סירות הקיאק של משלחת הכוחות המשולבים הבריטית (British Joint Services Expedition) שהקיפה את האי בראבנט בפברואר 1985.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## קישורים חיצוניים
* מפרץ קיאק באתר הסקר הגאולוגי של ארצות הברית
* מפרץ קיאק באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור מפרץ קיאק, תוך סימון אתרים נוספים באזור באתר copernix

## הערות שוליים

קיאק
קרחון מאלפיגי

**קרחון מאלפיגי** (באנגלית: **Malpighi Glacier**) הוא קרחון באי ברבאנט, בארכיפלג פאלמר, שבאנטארקטיקה.

אורכו של הקרחון 9 קילומטרים ורוחבו 2 קילומטרים.

הקרחון מנקז את רמת הארווי שבהרי סטריבוג, לכיוון דרום-מזרח, וזורם לצד רכס באסארבובו עד שמתחבר אל קרחון מקנזי, וזורם ונשפך עימו אל מפרץ קיאק שבחוף המזרחי של האי ברבאנט.

## היסטוריה
### גילוי ומיפוי הקרחון
הקרחון מופה בצורה גסה ולא מדויקת על ידי המשלחת האנטארקטית הבלגית (שחקרה את אנטארקטיקה בין השנים 1897–1899), בפיקודו של אדריאן דה ז'רלאש.

הקרחון צולם מן האוויר על ידי האנטיג אירוסרוויירס בע"מ בין השנים 1956–1957. לאחר מכן הקרחון מופה בהתבסס על תצלומי אוויר אלה בשנת 1959.

### מקור השם
שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של מרצ'לו מאלפיגי, פיזיולוג איטלקי וחוקר רפואה חלוצי שהראה לראשונה את קיומם של נימי הדם.

וזאת בדומה לאתרים רבים אחרים באזור אשר נקראו על שמם של חלוצי רפואה.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## קישורים חיצוניים
* קרחון מאלפיגי באתר הסקר הגאולוגי של ארצות הברית
* קרחון מאלפיגי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון מאלפיגי, תוך סימון אתרים נוספים באזור באתר copernix
* מחשבון מרחקים - המרחק מקרחון מאלפיגי לאתרים סמוכים

## הערות שוליים

מאלפיגי
גנבה מקוונת של אמצעי תשלום

**[[גנבה]] מקוונת של אמצעי תשלום** (נקראת גם בשמות "**סקימינג**" או "Formjacking") היא סוג של הונאה באינטרנט, בה נגנב למעשה כל המידע הקשור לאמצעי התשלום של הלקוח, בדרך כלל כרטיס אשראי. הגנבה מתבצעת באמצעות הזרקת קוד זדונית לדף התשלום, והפעלת סקריפט שגונב את הפרטים של אמצעי התשלום.

המונח "skimming" תיאר בעבר את העתקת הפס המגנטי מכרטיס מגנטי אחד לכרטיס אחר על ידי עובד בחנות, שהיה משתמש בו לאחר מכן כדי לבצע רכישת מוצרים. המונח "web skimming" מתאר גנבה מקוונת של פרטי אמצעי התשלום, ללא צורך בגישה פיזית לכרטיס עצמו.

בדו"ח של סימנטק משנת 2019 נטען כי כ-4,800 אתרי מסחר אלקטרוני נפגעים מדי חודש בתקיפה כזו.

בשנת 2018 נגנבו בשיטה זו פרטי כרטיס אשראי של 380,000 לקוחות מהאתר של בריטיש איירווייז. הקוד שהוזרק לדפי התשלום ניתב את פרטי כרטיסי האשראי לאתר אינטרנט בשם baways.com, אשר נראה בעיניי הלקוחות כאחד מאתרי החברה. מתקפות דומות התרחשו באתרי סחר אלקטרוני נוספים, בהם "בסט ביי", "סירס", דלתא איירליינס ו"טיקטמאסטר".

## תוכנת Magecart
קבוצות תקיפה נוהגות להזריק קוד זדוני לאתרי מסחר אלקטרוני כדי לגנוב את פרטי אמצעי התשלום. התוכנה הנפוצה להזרקת קוד מסוג זה נקראת Magecart.

בשנת 2017 דיווחה חברת האבטחה DefenseCode כי חנויות וירטואליות שמשתמשות במערכת המסחר האלקטרוני של מג'נטו חשופות לגנבה מקוונת של אמצעי תשלום באמצעות Magecart. מספר אתרים שהשתמשו במג'נטו כבר נפגעו מתקיפה כזו, בהם חברת Newegg  המשווקת מחשבים וחומרה, ואתר האינטרנט InfoWars .

## הגנה
חברות אבטחת מידע מספקות כיום מערכות בגנה מפני גנבה מקוונת של אמצעי תשלום. כמו כן, חלק מהשיטות המקובלות באבטחת מידע יכולות לספק הגנה מפני תקיפה כזו, בהן הערכת ספק, הקשחת שרתים, בקרת גישה ובדיקת חדירות חיצונית. בנוסף, פעולות כמו החלת מדיניות אבטחת תוכן ובדיקת תקינות משאבים  יכולות למנוע שינויי סקריפט זדוניים.

## הערות שוליים

קטגוריה:אבטחת מחשבים
קטגוריה:לוחמה קיברנטית
קטגוריה:פשעי מחשב
מיטת אשפוז

ממוזער|מיטת אשפוז
[ממוזער|מיטות אשפוז ב[המרכז הרפואי ע"ש חיים שיבא – תל השומר|בית חולים שיבא - תל השומר]]

**מיטת אשפוז** או **מיטת בית חולים** היא מיטה שתוכננה במיוחד עבור חולים מאושפזים, או אחרים הזקוקים לצורה כלשהי של טיפול רפואי, במסגרת בית חולים או מתקן רפואי אחר. מיטות אלה כוללות תכונות מיוחדות לנוחיותו, לרווחתו ולבטיחותו של המטופל, והן לנוחיותו ורווחתו של האדם המטפל בו.

המונח "מיטת אשפוז" מתייחס למיטה בפועל, אך הוא משמש גם לתיאור יכולת הקיבולת של חולים במתקן רפואי (מספר מיטות האשפוז ומספר אנשי הצוות הרפואי המועסקים לצידן).

## היסטוריה
מיטות אשפוז מתכוננות עם מעקות צד נכנסו לשימוש לראשונה בבריטניה בין 1815 ל-1825. 

בשנת 1874 חברת המזרנים אנדרו ווסט ובנו, סינסינטי, אוהיו, רשמה פטנט על מסגרת מזרן עם ראש ציר שאפשר היה להרים אותו.  

מיטת אשפוז מודרנית מתכווננת בת 3 חלקים הומצאה על ידי ד"ר וויליס גץ', מהמחלקה לכירורגיה בבית הספר לרפואה באוניברסיטת אינדיאנה , בראשית המאה העשרים.

## תכונות המיטה
התכונות הבסיסיות כוללות גלגלים לצורך ניוד המיטה ועליה המטופל ממקום למקום, וכן אפשרות לכיוון גובה המיטה והגבהת הראש והרגליים. מותקנים בה מעקות צד לשם מניעת נפילת המטופל מהמיטה והם ניתנים לפתיחה לצורך ירידה מהמיטה וגישה לטיפול במטופל. כמו כן ניתן לחבר למיטה ציוד רפואי נדרש כגון עמודים לשקיות עירוי. לעיתים יהיה מותקן במיטה מדף מתחת למיטה עצמה כדי לאפשר להניח בו חפצים של המטופל.

מיטות מודרניות כוללות אפשרות לכיוון מצב חלקי המיטה באמצעות מנועים חשמליים המופעלים על ידי לחצני פיקוד.

ישנם סוגים שונים של מיטות אשפוז, למשל מיטת טיפול סיעודי  שנמצאת בשימוש בבתי אבות ומוסדות סיעודיים.
## תקן מיטות אשפוז
ממוזער|כמות מיטות אשפוז ל-1000 נפש (נכון לשנת 2013)
המונח מיטות אשפוז משמש גם לתיאור יכולת הקיבולת של חולים במתקן רפואי (מספר מיטות האשפוז ומספר אנשי הצוות הרפואי המועסקים לצידן). בישראל לכל מוסד רפואי המורשה לאשפז חולים קיים תקן מיטות אשפוז הנקבע על ידי משרד הבריאות והוא נדרש לעמוד בו.

מספר המיטות לאשפוז כללי ל-1,000 נפש בישראל ירד בהדרגה בשנים האחרונות, מ-2.223 בשנת 2000 ל-1.83 בשנת 2015.

בישראל קיימת מצוקה של מקומות אשפוז ומחלקות אשפוז מלאות לרוב ב-100% מקיבולתן ויותר. בחודשי החורף עולה בדרך כלל מספר המטופלים הנזקקים לאשפוז. אז גוברת מצוקת האשפוז, והמחלקות נדרשות לפתרונות ארעיים שונים להלנת המאושפזים, אשר עלולים לפגוע בפרטיותם ובכבודם.

מיטות האשפוז משמשות לסוגי אשפוז שונים כדוגמת אשפוז כללי, שיקום, גריאטריה ממושכת (סיעודי ותשושי נפש), גריאטריה פעילה ואשפוז פסיכיאטרי.

## ראו גם
* אלונקה

## קישורים חיצוניים

## הערות שוליים

קטגוריה:ציוד רפואי
קטגוריה:מיטות
נקודת בוו

**נקודת בוו** או **נקודת בוב** (באנגלית: **Bov Point**; בבולגרית: **нос Бов**) היא לשון יבשה המכוסה קרח בחוף המזרחי של האי ברבנט בארכיפלג פאלמר, שבאנטארקטיקה. 

נקודת בוב מהווה את הקצה הדרומי של הכניסה למפרץ קיאק. 

הנקודה ממוקמת 9.36 קילומטרים דרומית מערבית לנקודת מיטשל; 2.7 קילומטרים מערבית לנקודת חווארצ'יל שבאי לקוואנט; 3.35 קילומטרים צפונית - צפונית-מזרחית מנקודת מומינו; ו-2.7 קילומטרים מזרחית - דרום-מזרחית לפסגת פודם.   

## היסטוריה
### גילוי ומיפוי הנקודה

הנקודה מופתה לראשונה על ידי סוקרים בריטיים בשנת 1980, ובשנית בשנת 2008.

### מקור השם

הנקודה נקראת על שם העיירה בוו במערב בולגריה. 

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת

* הגאזט האנטארקטי הבולגרי 

## קישורים חיצוניים

* נקודת בוו באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נקודת בוו, תוך סימון אתרים נוספים באזור באתר copernix

## הערות שוליים

קטגוריה:בולגריה באנטארקטיקה
בוו
חג'בי

**חַגְּ'בִּי** (או **חַזְ'בִּי**) הוא שם משפחה יהודי תימני מקורו בשם עיירה חַגְּׁ'בָּה או חז'בָּה בתימן שרוב תושביה היו יהודים או העיר חז'בי-משווי.

## הערות שוליים

קטגוריה:שמות משפחה ביהדות תימן